stanford-oval/wikipedia huggingface dataset:
Päivi Kautto-Niemi
Elämä

Kautto-Niemen laulajanura alkoi TV2:n Hiltuset-ohjelmasta. Hiltuset-yhtyeen jäsenenä hän esiintyi Laulunsekainen soittotunti -nimisessä ohjelmassa. Hänen levytysuransa sooloartistina alkoi sanoittaja-tuottaja Vexi Salmen johdolla Finnlevyssä. Kautto-Niemen ensimmäinen levytys Sunny äänitettiin keväällä 1977. Varsinainen läpimurto tuli kappaleella ”Liljankukka”, joka oli diskoversio vanhasta Toivo Kärjen tangosta. Kautto-Niemen uran isoin hitti oli ”Suoraan suoneen”, joka on Juha Vainion suomeksi sanoittama versio laulaja Judy Cheeksin hitistä ”Mellow Lovin’”. Kautto-Niemen muita tunnettuja 1970-luvun levytyksiä ovat ”Palaa”, ”Sillä siisti”, ”Miksi jouduit sä naimisiin” sekä Syksyn sävel -kilpailussa vuonna 1979 neljänneksi sijoittunut ”Pakoon”. Päivi Kautto-Niemi julkaisi Finnlevy-kautenaan kolme albumia vuosina 1977–1979.
1980-luvulla Kautto-Niemen levytystahti hiljeni. Keväällä 1984 hän teki paluun levymarkkinoille uuden Mikä tämä leikki on -nimisen levyn myötä.  Vuonna 1985 hän oli mukana Syksyn sävelessä kappaleella ”Sadun maailma”, joka sijoittui seitsemänneksi.
Päivi Kautto-Niemen myöhempiä levytyksiä ovat muun muassa ”Kuinka sua kaipaan” (”Wild World”), ”Sä katseellasi saat” (Maggie Reillyn ”Everytime We Touch”) ja ”Tuuli alla siipien” (Bette Midlerin ”Wind Beneath My Wings”).
Kautto-Niemi on koulutukseltaan kasvatustieteen maisteri Jyväskylän yliopistosta 1970-luvulta. Kuusikymppisenä Kautto-Niemi aloitti työskentelyn itsetuntemusta opettavana uravalmennuskouluttajana Koulutuspalvelu Saarenpää Oy:ssä. Hän on valmentanut muun muassa työttömiä, ammatinvaihtajia ja nuoria työuran edistämisessä. Laulajanhommia Kautto-Niemi tekee edelleen satunnaisesti, mutta ei enää päätyönään.
Albumit

Päivi (1977)
Sun luokses jään (1978)
Sillä siisti (1979)
Mikä tämä leikki on (1984)
Elämää eteenpäin (1993)
Liljankukka (1998)
Et yksin jää (1999)
Päivi Kautto-Niemi (2005)
Joulusta jouluun (2006)
C est la vie (2012)
Aiheesta muualla

Päivi Kautto-Niemen esitystuotanto Suomen äänitearkistossa (1901–1999)
Nikólaos Trikoúpis

| Mitalit | Mitalit | Mitalit |  |
| --- | --- | --- | --- |
|  Nikólaos Trikoúpis suunnilleen vuonna 1920. |  Nikólaos Trikoúpis suunnilleen vuonna 1920. |  Nikólaos Trikoúpis suunnilleen vuonna 1920. |  |
Maa:   Kreikka
Miesten ammunta
|  Olympialaiset  |  Olympialaiset  |  Olympialaiset  |  |
|  Pronssia | Ateena 1896 | 200 m sotilaskivääri |  |
Nikólaos Trikoúpis (kreik. Νικόλαος Τρικούπης 1869 Mesolóngi – 1956) oli kreikkalainen ampuja ja olympiamitalisti. Hän voitti pronssia Ateenan olympialaisissa 1896 200 metrin sotilaskiväärin kilpailussa. Trikoúpis osallistui myös 300 metrin sotilaskivääriin, mutta ei sijoittunut viiden parhaan joukkoon.
Natural Selection

| Natural Selection |
| --- | --- |

Kehittäjä:  Unknown Worlds Entertainment
Jakelija:  Mod DB
Suunnittelija:  Charlie Cleveland
Pelimoottori:  GoldSrc
Julkaistu:  2002
Lajityyppi:  ensimmäisen persoonan ammuntapeli
Pelimuoto:  moninpeli
Alusta:  Microsoft Windows
Lisenssi:  Ilmaisohjelma ja GPLv3
Jakelumuoto:  Ilmainen. Saatavilla unknownworlds.com
Lisää peliartikkeleitaVideopelien teemasivulla
Infobox OK    : 
Natural Selection on modifikaatio Half-Life -videopelille, joka on yhdistelmä ensimmäisen persoonan ammuntapeliä ja strategiapeliä. Pelin on alun perin kehittänyt Charlie Cleveland. Nykyisin peliä ylläpitää hänen perustamansa yhtiö Unknown Worlds Entertainment. Natural Selectionin ensimmäinen versio julkaistiin vuoden 2002 lopulla, ja on tällä hetkellä versiossa 3.2.
Aiheesta muualla

Natural Selection
Unknown Worlds Entertainment
No voy a llorar por ti

| ”No voy a llorar por ti” Norlan ”El Misionario” |
| --- | --- | --- |

Singlen tiedot
 Julkaistu: 14. tammikuuta 2015
 Kesto: 03.07
Norlan ”El Misionarion” muut singlet
|   | ”No voy a llorar por ti” 2015 |   |
"No voy a llorar por ti" (suom. En itke vuoksesi) on kuubalais-suomalaisen Norlan ”El Misionario”n kappale, jolla hän kilpailee vuoden 2015 Uuden Musiikin Kilpailussa. Kappaleen on säveltänyt Oldrich González ja sanoittanut Norlan itse. Kappale lauletaan UMK:n historiassa ensimmäistä kertaa espanjaksi ja sen kesto on kolme minuuttia ja 7 sekuntia.
"No voy a llorar por ti" selviytyi 7. helmikuuta UMK:n finaaliin, jonka voittaja edustaa Suomea vuoden 2015 Eurovision laulukilpailussa Wienissä. Finaalissa kappale sijoittui seitsemännelle sijalle 4,1% ääniosuudella.
Norlan on sanonut, että hän on tehnyt kappaleen kuolleen isänsä muistoksi.
Ranskan kolmas tasavalta

Ranskan kolmas tasavalta, usein vain kolmas tasavalta (ransk. La Troisième République, joskus La IIIe République) oli Ranskassa vuosien 1870–1940 välinen ajanjakso. Se alkoi Ranskan toisen keisarikunnan kaaduttua ja Pariisin kommuunin kukistuttua ja päättyi Saksan hyökkäykseen vuonna 1940 ja Vichyn hallituksen aikaan.
Vuonna 1875 hyväksyttiin uusi perustuslaki, joka vakiinnutti Ranskan hallitusjärjestelmäksi parlamentarismin. Kolmannen tasavallan aikana hallitukset olivat lyhytikäisiä, mutta yhteiskunnalliset olot olivat melko vakaat, lukuun ottamatta Dreyfusin tapausta. Aikakautta leimasivat teollistuminen sekä ammattimaisen virkamieskunnan ja hallinnon perustaminen. Kolmannen tasavallan aikana Ranskan maailmanvalta laajeni nopeasti, mikä aiheutti ristiriitoja Britannian kanssa. Sota kuitenkin vältettiin ja lähestymisen seurauksena oli entente cordiale. Kun ensimmäinen maailmansota puhkesi, Ranska ja Yhdistynyt kuningaskunta olivat näin ollen samalla puolella.
Aikakauden merkittävimpiä tapahtumia oli Dreyfusin tapaus, joka jakoi maan vuosikymmeneksi ja jätti syvät haavat. Tähän tapaukseen liittyy myös historiallisesti tärkeä uudistus kirkon ja valtion erottamisesta vuonna 1905.
Kolmannen tasavallan presidentit

Adolphe Thiers, 1871–1873
Patrice Mac-Mahon, 1873–1879
Jules Grévy, 1879–1887
Marie François Sadi Carnot, 1887–1894
Jean Casimir-Perier, 1894–1895
Félix Faure, 1895–1899
Émile Loubet, 1899–1906
Armand Fallières, 1906–1913
Raymond Poincaré, 1913–1920
Paul Deschanel, 1920–1920
Alexandre Millerand, 1920–1924
Gaston Doumergue, 1924–1931
Paul Doumer, 1931–1932
Albert Lebrun, 1932–1940
Aiheesta muualla

Kuvia tai muita tiedostoja aiheesta Ranskan kolmas tasavalta Wikimedia Commonsissa
No quarter

Simón Bolívar allekirjoittaa julistuksen sodasta kuolemaan asti vuonna 1813.
No quarter on sodankäyntiin liittyvä käsite, joka tarkoittaa että sotavankeja ei oteta, toisin sanoen kaikki kiinni saadut vastapuolen sotilaat surmataan. Menettely kiellettiin Haagin sopimuksessa vuonna 1907. Tunnettuja esimerkkejä no quarter -käskyn soveltamisesta ovat Oliver Cromwellin johtama Droghedan valtaus Irlannissa vuoden 1649 sotaretkellä sekä Kraatterin taistelu Yhdysvaltain sisällissodassa. Mustia ja mustapohjaisia lippuja, kuten Jolly Rogeria, on käytetty vanhoina aikoina merkkinä valmiudesta surmata vastustajat ilman armoa.
Novyi Uruh

| Novyi Uruh (Но́вый Уру́х, Секер) |
| --- | --- |

 Ossetian sijainti, alla kaupungin sijainti Ossetiassa
 Novyi Uruh
 Koordinaatit: 43°14′05″N, 43°56′02″E 
Valtio:   Venäjä
Tasavalta:   Pohjois-Ossetia-Alania
Piiri:  Irafin piiri
Hallinto:  
 – Hallinnon tyyppi:  Kylä
Aikavyöhyke:  UTC+3
 – Kesäaika:  UTC+4
Infobox OKVirheellinen NIMI-arvo: 
Novyi Uruh (ven. Но́вый Уру́х) eli Seker (oss. Секер) on kylä Irafin piirin pohjoisosassa Pohjois-Ossetia-Alanian tasavallassa Venäjällä. Novyi Uruh sijaitsee Uruhjoen varrella piirikeskuksesta Tšikolasta pohjoiseen lähellä Kabardino-Balkarian rajaa. Sen naapureina on lännessä Leskenin kylä, lounaassa Haznidonin kylä, etelässä Tšikolan kylä.
Raasiku

| Raasiku (Raasiku vald) |
| --- | --- |
 Leivajõgi
 lippu:  vaakuna
 Raasiku sijaitsee Pohjois-Virossa.
 Koordinaatit: 59°22′N, 25°11′E 
Valtio:   Viro
Maakunta:  Harjumaa
Pinta-ala:  
 – Kokonaispinta-ala:  158,95 km²
Väkiluku (1.1.2018):  5 050
 – Väestötiheys:  32 as./km²
 
 www.raasiku.ee 
Infobox OKVirheellinen NIMI-arvo: 
Raasiku (saks. Rasik) on kunta Virossa, Tallinnan itäpuolella, Harjumaan maakunnassa. Raasikussa on 5 050 asukasta (1.1.2018).
Kunnan keskus on Arukülan pienkauppala (alevik), jonka lisäksi siellä on Raasikun pienkauppala ja 13 kylää.
Liikenne

Raasiku sijaitsee Tallinna–Tapa-rautatien varrella. Elronin matkustajajunat pysähtyvät Raasikun rautatieasemalla sekä Arukülan seisakkeella.
Väestö

Vuonna 2011 Raasikun kunnassa oli 4 579 asukasta, joista 4 227 (92,3 %) oli virolaisia, 237 (5,2 %) venäläisiä ja 108 (2,4 %) muita kansallisuuksia.
Arukülan kartano.
Harju-Jaanin kirkko.
Kiviloon kartanon päärakennus.
Aiheesta muualla

Kuvia tai muita tiedostoja aiheesta Raasiku Wikimedia Commonsissa
Pyaemia

| Pyaemia> Tiedot |
| --- | --- |
Toiminnassa:  1995–2005
Tyylilaji:  brutaali death metal
Kotipaikka:   Amstelveen, Pohjois-Hollanti
Laulukieli:  englanti
Entiset jäsenet:  Joel Sta, laulu, kitara   Anto De Wit, kitara   Mark Wormmeester, basso   Robbert Vrijenhoek, rummut   Rizzo, basso   Peter Jan, kitara  
Levy-yhtiö:  Unique Leader Records, 2001  
Infobox OKNimi-testi OK: 
Pyaemia oli alankomaalainen brutaalia death metalia esittävä yhtye, joka oli toiminnassa vuosina 1995–2005.
Toiminnassa olonsa aikana yhtye ehti julkaista yhden EP:n sekä yhden studioalbumin. Yhtye jäi tauolle vuonna 2004 rumpalin Robbert Vrijenhoekin uudelleen puhjenneen rannevamman vuoksi. Pyaemian oli tarkoitus kirjoittaa uutta materiaalia tulevalle studioalbumille, mutta se lopetti toimintansa lopullisesti joulukuussa 2005.
Viimeinen tunnettu kokoonpano

Joel Sta – laulu, kitara
Anton De Wit – kitara, taustalaulu
Mark Wormmeester – basso
Robbert Vrijenhoek – rummut
Viimeinen tunnettu kokoonpano > Entiset jäsenet

Rizzo – basso (1995–2002)
Peter Jan – kitara (1995)
Diskografia

Promotape (1997,  demo)
Cranial Blowout (1998,  EP, omakustanne)
Cerebral Cereal (2001,  Unique Leader Records)
Aiheesta muualla

Pyaemia Encyclopaedia Metallumissa (englanniksi)
Raastinlauluja

| Raastinlauluja Ville Leinonen |
| --- | --- | --- |

Studioalbumin tiedot
 Julkaistu: 1997
 Tyylilaji: rock
 Kesto: 43.22
 Levy-yhtiö: Kulttuuriyhdistys KuuMaa, Fonal Records
Ville Leinosen muut julkaisut
|   | Raastinlauluja 1997 | Ville Leinonen & Valumo 2000 |
Raastinlauluja on suomalaisen laulaja-lauluntekijä Ville Leinosen ensimmäinen studioalbumi. Sen julkaisi C-kasettina Kulttuuriyhdistys KuuMaa vuonna 1997 ja myöhemmin 2002 re-miksattuna ja -masteroituna cd-formaatissa Fonal Records.
Kappaleet

Tuo – 1.32
Katso minuun – 4.00
Raastin – 3.31
Talo – 5.16
Etsiä, löytää – 4.03
Pensaassa – 3.52
Mitä sä intät – 0.10
Ainut rakkauteni – 6.18
Minä ja peili – 0.48
Sirkus viha – 5.26
On märkää – 3.20
Tuo 2 – 0.50
Anna minun elää – 4.10
Arvostelut

Desibeli.net:
Soundi:
Aiheesta muualla

Raastinlauluja discogs.com -sivustolla
Nokia X71

| Nokia X71 |
| --- | --- |
Valmistaja:  HMD Global
Julkaistu:  huhtikuu 2019
Mitat:  157,2 x 76,5 x 8 mm
Paino:  180 g
Näyttö:  6,39 tuumaa
Näytön kuvatarkkuus:  1 080 × 2 316
Värien lukumäärä:  16 miljoonaa
Suoritin:  Qualcomm Snapdragon 660
Grafiikkapiiri:  Adreno 512
Keskusmuisti:  6 Gt
Flash-muisti:  64/128 Gt
Takakamera:  48 + 8 + 5 Mpx, 4K@30 fps / 1080p@30 fps videokuvaus
Etukamera:  16 Mpx
Radio:  FM-radio
Käyttöjärjestelmä:  Android 9.0 (alkuperäinen)
Akku:  3 500 mAh
Muistikorttipaikka:  microSDXC
Infobox OKNimi-testi OK: 
Nokia X71 on HMD Globalin valmistama älypuhelin, jonka se julkaisi huhtikuussa 2019. Puhelinta myydään ainoastaan Kiinassa ja Taiwanissa. Puhelimessa on Zeissin triplakamera: 48 megapikselin pääkamera, kahdeksan megapikselin ultralaajakamera ja viiden megapikselin syvyyskamera. Puhelimen runko on valmistettu alumiinista ja takakuori lasista. Puhelimessa on sormenjälkilukija takana ja sivulla on virtapainikkeeseen upotettu LED-valo ilmoituksia varten.
Puhelimen grafiikkapiiri on Adreno 512 ja prosessori on Qualcommin valmistama Snapdragon 660. Puhelimessa on 6,39 tuuman näyttö 1 080 × 2 316 pikselin tarkkuudella. Nokia X71:n paino on 180 grammaa.
Puhelimessa on kuusi gigatavua keskusmuistia ja 128 gigatavua tallennustilaa, mutta sitä voi laajentaa microSDXC-muistikortilla. Puhelimessa on myös kameralovi vasemmassa yläkulmassa. Puhelimessa on 3 500 milliampeeritunnin akku ja 18 woltin pikalataus.
Raaseporin sairaala

| Raaseporin sairaala> Sijainti |
| --- | --- |
Osoite:  Itäinen Rantakatu 9
Organisaatio
Sairaanhoitopiiri:  Helsingin- ja Uudenmaan sairaanhoitopiiri
Alue:  Länsi-Uusimaa
Linkki
Kotisivut:  https://www.hus.fi/potilaalle/sairaalat-ja-toimipisteet/raaseporin-sairaala/
Raaseporin sairaala on Raaseporissa Tammisaaressa sijaitseva HUS:n sairaala. Sairaalassa on noin kaksikymmentä osastoa ja poliklinikkaa. Sairaala tunnettiin ennen myös nimellä Länsi-Uudenmaan sairaala.
Palvelut

Raaseporin sairaalan synnytysosasto lakkautettiin 2010.
Sairaalan toimintakustannukset ovat korkeammat kuin muiden Husin sairaaloiden. Sen palveluja käytetään myös enemmän kuin muissa sairaaloissa keskimäärin. Sairaalaan on ollut vaikea saada lääkäreitä, ja siksi heille maksetaan 20 prosenttia suurempaa palkkaa, ja lisäksi pääkaupunkiseudulta sinne matkustavat saavat 350 euron päivälisän.
Vuonna 2020 HUSin hallitus päätti lakkauttaa Raaseporin sairaalan yhteispäivystyksen. Vuonna 2024 HUSin yhtymähallitus päätti muuttaa koko sairaalan päivystyksen niin kutsutuksi akuuttivastaanotoksi, joka on auki kello 8-20. Muutos tulee voimaan vuonna 2025.
Osastot ja poliklinikat

Diabetespoliklinikka
Dialyysiyksikkö
Endoskopiayksikkö
Erikoislääkepoliklinikka ja kotisairaanhoito
Erikoissairaanhoidon osasto
Fysioterapia
Gastroenterologian poliklinikka
Geriatrian poliklinikka
Ihopoliklinikka
Kardiologian poliklinikka
Keuhkopoliklinikka
Kirurgian poliklinikka
Kliininen neurofysiologia
Korva-, nenä- ja kurkkutautien poliklinikka
Lastenpoliklinikka
Naistenpoliklinikka
Nefrologian poliklinikka
Neurologian poliklinikka
Ortopedian poliklinikka
Plastiikkakirurgian poliklinikka
Ravitsemusterapeutti
Reumatologian poliklinikka
Sisätautien poliklinikka
Toimenpidepoliklinikka
Traumapoliklinikka
Urologian poliklinikka
Länsi-Uudenmaan sairaalamuseo

Länsi-Uudenmaan sairaalamuseo toimii Raaseporin sairaalan pohjakerroksessa. Näyttely valottaa sairaalatoiminnan kehitystä Tammisaaressa 1900-luvun alusta 2000-luvulle. Museo esittelee Länsi-Uudenmaan sairaalan eli nykyisen Raaseporin sairaalan toimintaa osastoittain, ja museoon on talletettu aineistoa muun muassa vuonna 2010 lakkautetulta synnytysosastolta.
Museo on perustettu vuonna 1993. Näyttely on järjestetty teemoittain osastoiksi, joita ovat muun muassa sisätautien klinikka, leikkausosasto, laboratorio, ravitsemuskeskus, ensiapu, lastenosasto ja synnytysosasto. Näyttelyä elävöittävät mallinuket, jotka esittävät sairaalassa työskenteleviä tai työskennelleitä henkilöitä. Kokoelmaan kuuluu muun muassa henkilökunnan työasuja, sairaalan huonekaluja ja keittiötarvikkeita sekä laaja valikoima tutkimus- ja hoitovälineitä.
Quiros (1895)

| Quiros |
| --- | --- |

Aluksen vaiheet
Rakentaja:  Wanpoa, Hong Kong
Kölinlasku:  1895
Laskettu vesille:  1895
Palveluskäyttöön:  1896
Poistui palveluskäytöstä:  myyty 1900
Loppuvaihe:  upotettu maalilaivana
Tekniset tiedot
Uppouma:  347 t
Pituus:  44,3 m
Leveys:  6,9 m
Syväys:  2,3 m
Koneteho:  500 ihp
Nopeus:  12 solmua
Miehistöä:  37
Aseistus
Aseistus:  2 × QF 57 mm/43 -tykkiä 2 × 37 mm/30 konekivääriä
Quiros oli Espanjan laivaston Quiros-luokan tykkivene.
Valmistus

Alus tilattiin Wanpoasta Hongkongista, missä köli laskettiin 1895. Alus laskettiin vesille vielä samana vuonna ja otettiin palvelukseen vuonna 1896.
Palvelus

Alus siirrettiin 1896 Filippiineille, jossa se taisteli kapinallisia vastaan. Espanjan–Yhdysvaltain sodan alkaessa alus oli tarkoitus siirtää Espanjaan, mutta siirto osoittautui liian kalliiksi. Helmikuussa 1900 alus myytiin Yhdysvalloille ja se poistettiin alusluettelosta.
Palvelus > Yhdysvaltain laivastossa

Alus liitettiin 14. maaliskuuta 1900 Yhdysvaltain laivastoon ja se osallistui Filippiinien ja Yhdysvaltain välisiin sotatoimiin. Alus upotettiin maalilaivana vuonna 1923.
Nitin Sawhney

Nitin Sawhney (vasemmalla)
Nitin Sawhney CBE (s. 1964 Dulwich, Lontoo) on brittiläinen lauluntekijä, DJ, multi-instrumentalisti, elokuvamusiikin säveltäjä, musiikkituottaja, näyttelijä ja käsikirjoittaja.
Sawhney opiskeli oikeustiedettä Liverpoolin yliopistossa, kunnes siirtyi Lontooseen. Siellä hän aloitti Sanjeev Bhaskarin kanssa komediaklubeilla esiintymisen. Kaksikko perusti The Secret Asians -radioshow'n, jonka pohjalta kehittyneen BBC:n Krishna soikoon -komediasarjan avainnäyttelijöihin Sanjeev Bhaskar myöhemmin kuului. Musiikkiuransa Sawhney aloitti James Taylor Quartetin kanssa soittamalla. Tämän jälkeen hän perusti oman Jazztones-yhtyeensä ja kokosi Tihai Trion Talvin Singhin kanssa ennen siirtymistään soolouralle, joka alkoi debyyttialbumin Spirit Dance julkaisulla artistin omalla levymerkillä vuonna 1993. Kuukausia myöhemmin Sawhney solmi levytyssopimuksen Outcaste Recordsin kanssa, ja vuonna 1995 ilmestyi albumi Migration. Sittemmin Sawhney on tehnyt lukuisia uusia albumeita ja tehnyt yhteistyötä muiden muassa Paul McCartneyn, A. R. Rahmanin sekä Stingin kanssa. Hän on tehnyt musiikin esimerkiksi Andy Serkisin elokuviin Breathe (2017) ja Mowgli (2018).
Musiikissaan Sawhney, joka itse on punjabi, on yhdistänyt intialaisia aineksia jazziin, elektroniseen tanssimusiikkiin, R&B:iin ja rockiin. Hän osallistui Asian Underground -tyylin kehittämiseen. Sawhney on saanut useita kunniatohtorin arvoja, ja vuonna 2017 hänelle myönnettiin Ivor Novello -palkinnoissa tunnustus elinikäisistä saavutuksista. Vuodenvaihteessa 2018–2019 Sawhney sai Brittiläisen imperiumin ritarikunnan komentajan arvon. Hän oli vuosia aiemmin kieltäytynyt ritarikunnan upseerin arvosta, mutta päätti tällä kertaa ottaa kunnianosoituksen vastaan, koska hänen sittemmin edesmennyt isänsä oli pitänyt aiempaa kieltäytymispäätöstä valitettavana. Komentajan arvosta kertoneen kirjeen saaminen oli osunut edesmenneen isän syntymäpäivälle, mikä oli ollut Sawhneylle merkityksellistä.
Nikólas Georgíou

Nikólas Georgíou (kreik. Νικόλας Γεωργίου, s. 24. helmikuuta 1976 Famagusta, Kypros) on entinen kyproslainen jalkapalloilija, joka pelasi urallaan puolustajana. Hän kuului ennen AC Omoniaa AEK Larnacaan. Georgíou lopetti uransa AC Omoniassa vuonna 2008 ja viimeisteli seurassaan 13 maalia 229. ottelussa. AEK Larnacassa hän pelasi 47 ottelua ja sai tehtyä yhdeksän maalia. 176 senttimetriä pitkä Georgíou kuului aikanaan myös Kyproksen jalkapallomaajoukkueeseen ja pelasi joukkueessa 15 ottelua maaleitta.
Aiheesta muualla

Pelaajaprofiili
NewsRadio

| NewsRadio |
| --- | --- |
Tyyli:  Tilannekomedia
Kestoaika:  n. 23 min
Luoja(t):  Paul Simms
Pääosissa:  Dave Foley Phil Hartman (1995–1998) Maura Tierney Andy Dick Vicki Lewis Stephen Root Joe Rogan Khandi Alexander Jon Lovitz (1998–1999)
Alkuperämaa:  Yhdysvallat
Alkuperäiskieli:  englanti
Verkko:  NBC
Esitetty:  21.3.1995 – 4.5.1999
Jaksoja:  97
Aiheesta muualla
IMDb 
NewsRadio oli yhdysvaltalainen tilannekomediasarja, joka pyöri alun perin NBC-kanavalla vuosina 1995–1999. Newyorkilaiselle uutisradioasemalle sijoittuneen sarjan hahmoja olivat uutispäällikkö Dave Nelson (Dave Foley), omistaja Jimmy James (Stephen Root), toimittajat Bill McNeal (Phil Hartman), Lisa Miller (Maura Tierney), Catherine Duke (Khandi Alexander) ja Matthew Brock (Andy Dick) sekä sihteeri Beth (Vicki Lewis) ja sähköteknikko Joe Garelli (Joe Rogan).
Sarja ei ollut toivottu menestys ja NBC keskeytti sen vuonna 1998 vain uusiakseen pian sopimuksen ja tuottaakseen vielä yhden kauden. Tekijät kokivat kuitenkin samana vuonna kolauksen näyttelijä Phil Hartmanin kuoltua. Viidennellä ja viimeisellä tuotantokaudella näyttelijäkaarti laajeni Jon Lovitzilla, joka esitti Hartmanin hahmon vanhaa työtoveria Max Louisia. Lovitz oli myös tosielämässä Hartmanin ystävä.
Niurka Montalvo

| Mitalit | Mitalit | Mitalit |  |
| --- | --- | --- | --- |
|  Montalvo vuonna 1999 |  Montalvo vuonna 1999 |  Montalvo vuonna 1999 |  |
Naisten yleisurheilu
Maa:   Kuuba
| MM-kilpailut  | MM-kilpailut  | MM-kilpailut  |  |
|  Hopeaa | Göteborg 1995 | pituushyppy |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Mar del Plata 1995 | pituushyppy |  |
|  Hopeaa | Mar del Plata 1995 | kolmiloikka |  |
Maa:   Espanja
| MM-kilpailut  | MM-kilpailut  | MM-kilpailut  |  |
|  Kultaa | Sevilla 1999 | pituushyppy |  |
|  Pronssia | Edmonton 2001 | pituushyppy |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Lissabon 2001 | pituushyppy |  |
Niurka Montalvo Amaro (s. 4. kesäkuuta 1968 Playa, Havanna) on kuubalaissyntyinen yleisurheilija, joka on ollut Espanjan kansalainen 4. toukokuuta 1999 lähtien. Hän on pituushypyn maailmanmestari. Hän on pituudeltaan 172 cm ja hän edusti Espanjassa CA Valencia Terra i Mar -seuraa.
Montalvo saavutti Kuuban edustajana hopeaa pituushypyssä Göteborgin MM-kilpailuissa 1995 tuloksella 686. Kolmiloikassa hän sijoittui Stuttgartin MM-kilpailuissa 1993 neljänneksi tuloksella 14,22 ja karsiutui loppukilpailusta Göteborgissa 1995. Olympialaisissa hän karsiutui pituushypyn loppukilpailusta Atlantassa 1996. Sisäratojen MM-kilpailuissa hän oli Sevillassa 1991 pituushypyssä viides ja Barcelonassa 1995 kolmiloikassa kuudes. Pan-Amerikan kisoissa hän saavutti kultaa pituushypyssä ja hopeaa kolmiloikassa Mar del Platassa 1995.
Montalvo voitti Espanjan edustajana pituushypyn maailmanmestaruuden Sevillassa 1999 ennätystuloksellaan 706. Hän saavutti 2001 pronssia sekä sisäratojen MM-kilpailuissa Lissabonissa että ulkoratojen MM-kilpailuissa Edmontonissa, molemmissa tuloksella 688. Ateenan olympialaisissa 2004 hän karsiutui pituushypyn loppukilpailusta. Hän oli pituushypyssä seitsemäs Göteborgin EM-kilpailuissa 2006. Hän sijoittui pituushypyssä kolmanneksi GP-finaalissa 2000.
Henkilökohtaiset ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 100 m aitajuoksu | 13,57 |  | 16. helmikuuta 1990 |
| Pituushyppy | 706 | Sevilla | 23. elokuuta 1999 |
| Kolmiloikka | 14,60 | Havanna | 24. kesäkuuta 1994 |
Henkilökohtaiset ennätykset > Sisäradat

| Matka | Aika | Paikka | Päivä |
| --- | --- | --- | --- |
| Pituushyppy | 688 | Lissabon | 10. maaliskuuta 2001 |
| Kolmiloikka | 14,04 | Barcelona | 11. maaliskuuta 1995 |
Ralph Brown

| Ralph Brown |
| --- | --- |
 Ralph Brown vuonna 2009.
Henkilötiedot
Koko nimi:  Ralph William John Brown
Syntynyt: 18. kesäkuuta 1957 (ikä 67) Cambridge, Cambridgeshire, Englanti, Yhdistynyt kuningaskunta
Ammatti:  näyttelijä, käsikirjoittaja
Puoliso:  Jenny Jules (1992–)
Näyttelijä
Aktiivisena:  1982–
Merkittävät roolit:  Danny (Onnen kiertolaiset) Del Preston (Wayne’s World 2) Aaron (Alien 3) Ric Olié (Star Wars: Episodi I – Pimeä uhka)
Aiheesta muualla
IMDb 
Elonet
Ralph William John Brown (s. 18. kesäkuuta 1957 Cambridge, Cambridgeshire, Englanti) on brittiläinen näyttelijä ja käsikirjoittaja, joka tunnetaan muun muassa elokuvista Alien 3, Star Wars: Episodi I – Pimeä uhka ja Merirosvoradio. Televisiossa hän on näytellyt muun muassa Frank Morgania Life on Mars -televisiosarjan viimeisissä jaksoissa. Hän on kirjoittanut palkitun näytelmän Sanctuary ja brittiläisen elokuvan New Year’s Day.
Aiheesta muualla

Ralph Brown Internet Movie Databasessa. (englanniksi)
Ralph Brown Elonetissä.
Nokia Xseries

Nokia Xseries on mallisto Nokian valmistamia puhelimia. Nokia Xseries tuli markkinoille syyskuussa 2009. Malli Nokia X2-02, joka julkaistiin tammikuussa 2012, jäi malliston viimeiseksi.
Lista Xseries puhelimista

Nokia X1-00
Nokia X1-01
Nokia X2-00
Nokia X2-01
Nokia X2-02
Nokia X2-05
Nokia X3-00
Nokia X3-02
Nokia X5
Nokia X5-01
Nokia X6
Nokia X7-00
Käännös suomeksi